Kaido Krause
maa- ja ehitusnõunik
Koigi Vallavalitsus 
koigivv@koigi.ee

	Teie 03.11.2015 nr 7-5/404-2

Meie 01.12.2015 nr HJR 6-5/15/17602-4
	
Rutikvere külas asuvate Rutikvere mõisa, Apteegi ja Keldri 
kinnistute ning lähiala detailplaneeringu kooskõlastamine

Austatud Kaido Krause

Esitasite Keskkonnaametile kolmandat korda kooskõlastamiseks Rutikvere külas asuvate Rutikvere mõisa, Apteegi ja Keldri kinnistute ning lähiala detailplaneeringu (edaspidi nimetatud detailplaneering või planeering) (AKA Natura OÜ töö nr 19-2012). Detailplaneeringuga kooskõlastamise taotlusega  koos esitasite ka lingi, millelt võis leida  Rutikvere mõisa, Apteegi ja Keldri kinnistute ning lähiala detailplaneeringu keskkonnamõju strateegilise hindamise (edaspidi nimetatud KSH) aruande eelnõu. 

Keskkonnaamet on nimetatud planeeringu ning KSH aruande eelnõu kohta esitanud märkused 06.04.2015 kirjaga nr HJR 6-5/15/5195-2 ning 21.08.2015 kirjas nr HJR 6-5/15/17602-2. Kirjades esitasime detailplaneeringu kohta märkusi ning juhtisime tähelepanu vastuolule keskkonnaseadustiku üldosa seaduse § 38 lg-te 2 ja 7 ning vastuolule planeerimisseaduse § 9 lg 7 ja 71. Kooskõlastamise taotlusele oli lisatud planeeringu koostaja vastused Keskkonnaameti kirjades esitatud märkustele. 

Keskkonnaamet on tutvunud kolmandat korda heakskiitmiseks esitatud detailplaneeringu materjalidega. Eelnevalt esinenud puudused on kõrvaldatud ning esitatud küsimustele ammendavalt vastatud. Eelnevast tulenevalt kooskõlastab Keskkonnaamet Rutikvere külas asuvate Rutikvere mõisa, Apteegi ja Keldri kinnistute ning lähiala detailplaneeringu.

Palume korrigeerida detailplaneeringu põhijoonist, millel on esitatud mõned tähised, millele puudub selgitus.

Lugupidamisega

(allkirjastatud digitaalselt)

Sulev Vare
juhataja
Harju-Järva-Rapla regioon

Sama: 	AKA Natura OÜ Andres Lindemann, andres@akan.ee
	Osaühing Alkranel info@alkranel.ee

Ester Pindmaa 384 8744
ester.pindmaa@keskkonnaamet.ee